2005D0180 — EL — 09.11.2005 — 001.001

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

►B ΑΠΌΦΑΣΗ ΤΗΣ ΕΠΙΤΡΟΠΉΣ της 4ης Μαρτίου 2005 με την οποία επιτρέπεται στα κράτη μέλη να αποφασίσουν σύμφωνα με την οδηγία 96/49/ΕΚ του Συμβουλίου ορισμένες παρεκκλίσεις που αφορούν τις σιδηροδρομικές μεταφορές επικίνδυνων εμπορευμάτων [κοινοποιηθείσα υπό τον αριθμό Ε(2005) 443] (Κείμενο που παρουσιάζει ενδιαφέρον για τον ΕΟΧ) (2005/180/ΕΚ) (ΕΕ L 061, 8.3.2005, p.41)

Τροποποιείται από:

Επίσημη Εφημερίδα No page date ►M1 ΑΠΌΦΑΣΗ ΤΗΣ ΕΠΙΤΡΟΠΉΣ της 13ης Οκτωβρίου 2005 L 293 23 9.11.2005









▼B

ΑΠΌΦΑΣΗ ΤΗΣ ΕΠΙΤΡΟΠΉΣ

της 4ης Μαρτίου 2005

με την οποία επιτρέπεται στα κράτη μέλη να αποφασίσουν σύμφωνα με την οδηγία 96/49/ΕΚ του Συμβουλίου ορισμένες παρεκκλίσεις που αφορούν τις σιδηροδρομικές μεταφορές επικίνδυνων εμπορευμάτων

[κοινοποιηθείσα υπό τον αριθμό Ε(2005) 443]

(Κείμενο που παρουσιάζει ενδιαφέρον για τον ΕΟΧ)

(2005/180/ΕΚ)







Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 96/49/ΕΚ του Συμβουλίου, της 23ης Ιουλίου 1996, για την προσέγγιση των νομοθεσιών των κρατών μελών σχετικά με τις σιδηροδρομικές μεταφορές επικίνδυνων εμπορευμάτων ( 1 ), και ιδίως το άρθρο 6 παράγραφοι 9, 11 και 14, Εκτιμώντας τα ακόλουθα: (1) Σύμφωνα με το άρθρο 6 παράγραφος 9 της οδηγίας 96/49/ΕΚ, τα κράτη μέλη οφείλουν να κοινοποιήσουν προηγουμένως τις παρεκκλίσεις τους, και για πρώτη φορά έως τις 31 Δεκεμβρίου 2002 ή έως δύο έτη από την τελευταία ημερομηνία εφαρμογής των τροποποιημένων εκδόσεων του παραρτήματος της οδηγίας. (2) Ορισμένα κράτη μέλη είχαν κοινοποιήσει στην Επιτροπή έως τις 31 Δεκεμβρίου 2002 την επιθυμία τους να εκδώσουν παρεκκλίσεις από την οδηγία 96/49/ΕΚ. Με την απόφαση 2003/627/ΕΚ της Επιτροπής, της 20ής Αυγούστου 2003, με την οποία επιτρέπεται στα κράτη μέλη να αποφασίσουν ορισμένες παρεκκλίσεις σύμφωνα με την οδηγία 96/49/ΕΚ όσον αφορά τις σιδηροδρομικές μεταφορές επικίνδυνων εμπορευμάτων ( 2 ), η Επιτροπή επέτρεψε στα κράτη μέλη, των οποίων οι παρεκκλίσεις αναγράφονται στα παραρτήματα Ι και ΙΙ της εν λόγω απόφασης, να εκδώσουν τις παρεκκλίσεις. (3) Με την οδηγία 2003/29/ΕΚ της Επιτροπής ( 3 ) τροποποιήθηκε το παράρτημα της οδηγίας 96/49/ΕΚ. Βάσει της οδηγίας 2003/29/ΕΚ, τα κράτη μέλη όφειλαν να θέσουν σε ισχύ την εθνική νομοθεσία το αργότερο έως την 1η Ιουλίου 2003, διότι η τελευταία ημερομηνία εφαρμογής που αναφέρεται στο άρθρο 6 παράγραφος 9 της οδηγίας 96/49/ΕΚ ήταν η 30ή Ιουνίου 2003. (4) Μερικά κράτη μέλη κοινοποίησαν την επιθυμία τους να εκδώσουν παρεκκλίσεις. Η Επιτροπή εξέτασε τις παρεκκλίσεις με βάση τους όρους του άρθρου 6 παράγραφοι 9, 11 και 14, και τις ενέκρινε. Επετράπη λοιπόν σε αυτά τα κράτη μέλη να εκδώσουν τις παρεκκλίσεις τους. (5) Επ’ ευκαιρία, κρίνεται σκόπιμο να συγκεντρωθούν όλες οι παρεκκλίσεις που έχουν επιτραπεί έως σήμερα σε μία και μόνον απόφαση. Η απόφαση 2003/627/ΕΚ πρέπει επομένως να καταργηθεί και να αντικατασταθεί. (6) Για να εξασφαλισθεί ότι οι παρεκκλίσεις θα επικαιροποιούνται τακτικά, η Επιτροπή θα προτείνει αναλυτική επικαιροποίηση όλων των παρεκκλίσεων που υπάρχουν τουλάχιστον ανά πενταετία. (7) Η επιτροπή για τις μεταφορές επικίνδυνων εμπορευμάτων που έχει θεσπισθεί από το άρθρο 9 της οδηγίας 94/55/ΕΚ του Συμβουλίου ( 4 ) είναι σύμφωνη με τα μέτρα που προβλέπονται στην παρούσα απόφαση, Εκτιμώντας τα ακόλουθα: ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:







Άρθρο 1

Επιτρέπεται στα κράτη μέλη που αναφέρονται στο παράρτημα I να εφαρμόσουν τις παρεκκλίσεις που αναφέρονται στο παράρτημα I, στις σιδηροδρομικές μεταφορές μικρών ποσοτήτων ορισμένων επικίνδυνων εμπορευμάτων στο έδαφός τους.

Οι παρεκκλίσεις αυτές εφαρμόζονται χωρίς διακρίσεις.

Άρθρο 2

Επιτρέπεται στα κράτη μέλη που αναφέρονται στο παράρτημα II να εφαρμόσουν τις παρεκκλίσεις που αναφέρονται στο παράρτημα II, πρώτον, στις μεταφορές επικίνδυνων εμπορευμάτων σε προκαθορισμένες επί τούτου διαδρομές στο έδαφός τους, οι οποίες αποτελούν μέρος συγκεκριμένης βιομηχανικής διαδικασίας, εφόσον οι μεταφορές αυτές είναι τοπικού χαρακτήρα και ελέγχονται αυστηρά υπό σαφώς προδιαγεγραμμένους όρους, και, δεύτερον, στις τοπικές μεταφορές επικίνδυνων εμπορευμάτων σε μικρές αποστάσεις εντός του περίγυρου λιμένων, αερολιμένων και βιομηχανικών περιοχών.

Άρθρο 3

Η απόφαση 2003/627/ΕΚ καταργείται.

Οι παραπομπές στην απόφαση που καταργείται θεωρούνται παραπομπές στην παρούσα απόφαση.

Άρθρο 4.

Η παρούσα απόφαση απευθύνεται στα κράτη μέλη.









ΠΑΡΑΡΤΗΜΑ I

Παρεκκλίσεις των κρατών μελών για μικρές ποσότητες ορισμένων επικίνδυνων εμπορευμάτων

ΓΕΡΜΑΝΙΑ

RA-SQ 3.1

Θέμα : Εξαίρεση μικρών ποσοτήτων ορισμένων επικίνδυνων εμπορευμάτων ιδιωτικής χρήσης.

Παραπομπή στο παράρτημα της οδηγίας 96/49/ΕΚ (στο εξής αναφερόμενη ως «η οδηγία») : Πίνακας του κεφαλαίου 3.2 για ορισμένους αριθμούς UN των κλάσεων 1 έως 9.

Περιεχόμενο του παραρτήματος της οδηγίας : Άδεια και διατάξεις μεταφοράς.

Παραπομπή στην εθνική νομοθεσία : Gefahrgut-Ausnahmeverordnung — GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 3.

Περιεχόμενο της εθνικής νομοθεσίας : Κλάσεις 1 έως 9. Εξαίρεση ορισμένων ποσοτήτων διαφόρων ειδών σε συσκευασίες και ποσότητες ιδιωτικής χρήσης· ανώτατο όριο 50 kg ανά μονάδα μεταφοράς· εφαρμογή των γενικών απαιτήσεων συσκευασίας στην εσωτερική συσκευασία.

Σχόλια :

Παρέκκλιση έως τις 31.12.2004.

Κατάλογος αριθ. 14*.

RA-SQ 3.2

Θέμα : Άδεια για συνδυασμένη συσκευασία.

Παραπομπή στο παράρτημα της οδηγίας : 4.1.10.4 MP2

Περιεχόμενο του παραρτήματος της οδηγίας : Απαγόρευση συνδυασμένων συσκευασιών.

Παραπομπή στην εθνική νομοθεσία : Gefahrgut-Ausnahmeverordnung — GGAV 2002 vom 06.11.2002 (BGBl. I S. 4350), geändert durch Artikel 2 der Verordnung vom 28.04.2003 (BGBl. I S. 595); Ausnahme 21.

Περιεχόμενο της εθνικής νομοθεσίας : Κλάσεις 1.4S, 2, 3 και 6.11· άδεια συνδυασμένων συσκευασιών για είδη της κλάσης 1.4S (φυσίγγια για μικρά όπλα), αερολύματα (κλάση 2) και υλικά καθαρισμού και επεξεργασίας της κλάσης 3 και 6.1 (αναγραφόμενοι αριθμοί UN), όπως ορίζεται ότι πωλούνται σε συνδυασμένες συσκευασίες της ομάδας συσκευασιών ΙΙ και σε μικρές ποσότητες.

Σχόλια : Κατάλογος αριθ.. 30*, 30a, 30b, 30c, 30d, 30e, 30f, 30g.

ΓΑΛΛΙΑ

RA-SQ 6.1

Θέμα : Μεταφορά ελεγμένων αποσκευών σε επιβατηγά τρένα.

Παραπομπή στο παράρτημα της οδηγίας : 7.7.

Περιεχόμενο του παραρτήματος της οδηγίας : Ύλες και είδη RID αποκλειόμενες των μεταφορών ως ταξιδιωτικές αποσκευές.

Παραπομπή στην εθνική νομοθεσία : Arrêté du 5 juin 2001 relatif au transport de marchandises dangereuses par chemin de fer (Διάταγμα της 5ης Ιουνίου 2001 για τις οδικές μεταφορές επικίνδυνων εμπορευμάτων, «Διάταγμα RID») — Άρθρο 18.

Περιεχόμενο της εθνικής νομοθεσίας : Οι ύλες και τα είδη RID που επιτρέπεται να μεταφέρονται ως κατεπείγοντα δέματα μπορούν να μεταφέρονται ως ταξιδιωτικές αποσκευές σε επιβατηγά τρένα.

RA-SQ 6.2

Θέμα : Δέματα με επικίνδυνες ύλες φερόμενα από επιβάτες στα τρένα.

Παραπομπή στο παράρτημα της οδηγίας : 7.7.

Περιεχόμενο του παραρτήματος της οδηγίας : Ύλες και είδη RID αποκλειόμενες των μεταφορών ως χειραποσκευές.

Παραπομπή στην εθνική νομοθεσία : Arrêté du 5 juin 2001 relatif au transport de marchandises dangereuses par chemin de fer (Διάταγμα της 5ης Ιουνίου 2001 για τις οδικές μεταφορές επικίνδυνων εμπορευμάτων, «Διάταγμα RID») — Άρθρο 19.

Περιεχόμενο της εθνικής νομοθεσίας : Η μεταφορά δεμάτων, ως χειραποσκευές, με επικίνδυνες ύλες προοριζόμενες για προσωπική ή επαγγελματική χρήση των επιβατών επιτρέπεται υπό ορισμένους όρους: ισχύουν μόνον οι διατάξεις για τη συσκευασία, την επισήμανση των δεμάτων και την τοποθέτηση επισήμανσης σε αυτά όπως αυτές ορίζονται στα σημεία 4.1, 5.2 και 3.4.

Σχόλια : Επιτρέπονται τα φορητά δοχεία αερίου για ασθενείς με αναπνευστικά προβλήματα στην ποσότητα που τους είναι αναγκαία για ένα ταξίδι.

RA-SQ 6.3

Θέμα : Μεταφορές για τις ανάγκες του σιδηροδρομικού μεταφορέα.

Παραπομπή στο παράρτημα της οδηγίας : 5.4.1.

Περιεχόμενο του παραρτήματος της οδηγίας : Πληροφορίες για επικίνδυνες ύλες που πρέπει να επισημαίνονται στο δελτίο αποστολής.

Παραπομπή στην εθνική νομοθεσία : Arrêté du 5 juin 2001 relatif au transport de marchandises dangereuses par chemin de fer (Διάταγμα της 5ης Ιουνίου 2001 για τις σιδηροδρομικές μεταφορές επικίνδυνων εμπορευμάτων, «Διάταγμα RID») — Άρθρο 20.2.

Περιεχόμενο της εθνικής νομοθεσίας : Η μεταφορά, για τις ανάγκες του σιδηροδρομικού μεταφορέα, ποσοτήτων που δεν υπερβαίνουν τα όρια που καθορίζονται στο 1.1.3.6 δεν υπόκειται στην υποχρέωση δήλωσης φορτίου.

RA-SQ 6.4

Θέμα : Εξαίρεση επισήμανσης ορισμένων ταχυδρομικών αμαξών.

Παραπομπή στο παράρτημα της οδηγίας : 5.3.1.

Περιεχόμενο του παραρτήματος της οδηγίας : Υποχρέωση τοποθέτησης επισημάνσεων στα τοιχεία των αμαξών.

Παραπομπή στην εθνική νομοθεσία : Arrêté du 5 juin 2001 relatif au transport de marchandises dangereuses par chemin de fer (Διάταγμα της 5ης Ιουνίου 2001 για τις σιδηροδρομικές μεταφορές επικίνδυνων εμπορευμάτων, «Διάταγμα RID») — Άρθρο 21.1.

Περιεχόμενο της εθνικής νομοθεσίας : Πρέπει να επισημαίνονται μόνον οι ταχυδρομικές άμαξες που μεταφέρουν υλικό άνω των 3 τόνων της ιδίας Κλάσης (πλην των 1, 6.2 ή 7).

RA-SQ 6.5

Θέμα : Εξαίρεση επισήμανσης ορισμένων αμαξών που μεταφέρουν μικρά εμπορευματοκιβώτια.

Παραπομπή στο παράρτημα της οδηγίας : 5.3.1.

Περιεχόμενο του παραρτήματος της οδηγίας : Υποχρέωση τοποθέτησης επισημάνσεων στα τοιχεία των αμαξών.

Παραπομπή στην εθνική νομοθεσία : Arrêté du 5 juin 2001 relatif au transport de marchandises dangereuses par chemin de fer (Διάταγμα της 5ης Ιουνίου 2001 για τις σιδηροδρομικές μεταφορές επικίνδυνων εμπορευμάτων, «Διάταγμα RID») — Άρθρο 21.2

Περιεχόμενο της εθνικής νομοθεσίας : Εάν τα μικρά εμπορευματοκιβώτια φέρουν ευκρινή επισήμανση, δεν χρειάζεται επισήμανση και στις άμαξες.

RA-SQ 6.6

Θέμα : Εξαίρεση επισήμανσης των αμαξοστοιχιών που μεταφέρουν οδικά οχήματα φορτωμένα με κόλα.

Παραπομπή στο παράρτημα της οδηγίας : 5.3.1.

Περιεχόμενο του παραρτήματος της οδηγίας : Υποχρέωση τοποθέτησης επισημάνσεων στα τοιχεία των αμαξών.

Παραπομπή στην εθνική νομοθεσία : Arrêté du 5 juin 2001 relatif au transport de marchandises dangereuses par chemin de fer (Διάταγμα της 5ης Ιουνίου 2001 για τις σιδηροδρομικές μεταφορές επικίνδυνων εμπορευμάτων, «Διάταγμα RID») — Άρθρο 21.3.

Περιεχόμενο της εθνικής νομοθεσίας : Εάν τα οδικά οχήματα φέρουν επισήμανση αντίστοιχη με εκείνη των κόλων που μεταφέρουν, δεν χρειάζεται επισήμανση και στις άμαξες.

ΣΟΥΗΔΙΑ

RA-SQ 14.1

Θέμα : Οι σιδηροδρομικές άμαξες που μεταφέρουν επικίνδυνα εμπορεύματα, ως κατεπείγοντα εμπορεύματα, δεν χρειάζονται επισήμανση.

Παραπομπή στο παράρτημα της οδηγίας : 5.3.1.

Περιεχόμενο του παραρτήματος της οδηγίας : Οι σιδηροδρομικές άμαξες που μεταφέρουν επικίνδυνα εμπορεύματα πρέπει να φέρουν ανάλογη πινακίδα.

Παραπομπή στην εθνική νομοθεσία : Särskilda bestämmelser om vissa inrikes transporter av farligt gods på väg och i terräng.

Περιεχόμενο της εθνικής νομοθεσίας : Οι σιδηροδρομικές άμαξες που μεταφέρουν επικίνδυνα εμπορεύματα, ως κατεπείγοντα εμπορεύματα, δεν χρειάζονται επισήμανση.

Σχόλια : Υπάρχουν ποσοτικά όρια για τις μεταφορές εμπορευμάτων RID που μπορούν να αποκαλούνται κατεπείγοντα. Επομένως πρόκειται για μικρή ποσότητα.

ΗΝΩΜΕΝΟ ΒΑΣΙΛΕΙΟ

RA-SQ 15.1

Θέμα : Μεταφορά ορισμένων ραδιενεργών υλικών χαμηλής επικινδυνότητας όπως επιτραπέζια ρολόγια, ρολόγια χειρός, ανιχνευτές καπνού, πυξίδες.

Παραπομπή στο παράρτημα της οδηγίας : Οι περισσότερες απαιτήσεις της RID.

Περιεχόμενο του παραρτήματος της οδηγίας : Απαιτήσεις όσον αφορά τη μεταφορά υλικών της Κλάσης 7.

Παραπομπή στην εθνική νομοθεσία : Packaging, Labelling and Carriage of Radioactive Material by Rail Regulations 1996, reg 2(6) [as amended by Schedule 5 of the Carriage of Dangerous Goods (Amendment) Regulations 1999].

Περιεχόμενο της εθνικής νομοθεσίας : Πλήρης εξαίρεση από τις διατάξεις της εθνικής νομοθεσίας ορισμένων εμπορικών προϊόντων που περιέχουν περιορισμένες ποσότητες ραδιενεργού υλικού.

Σχόλια : Πρόκειται για παρέκκλιση βραχυπρόθεσμης διάρκειας, η οποία δεν θα χρειάζεται όταν ενσωματωθούν στην RID τροποποιήσεις παρεμφερείς με τους κανονισμούς της IAEA.

▼M1

RA-SQ 15.2 (τροποποιημένο)

Θέμα : Μετατόπιση σταθερών δεξαμενών ονομαστικά κενών, οι οποίες δεν προορίζονται να χρησιμεύσουν ως εξοπλισμός μεταφοράς (Ν2).

Παραπομπή στο παράρτημα της οδηγίας : Μέρη 5 και 7.

Περιεχόμενο του παραρτήματος της οδηγίας : Απαιτήσεις σχετικές με τις διαδικασίες αποστολής, μεταφοράς, εκμετάλλευσης και απαιτήσεις σχετικές με τα οχήματα.

Παραπομπή στην εθνική νομοθεσία : Μεταφορά επικίνδυνων εμπορευμάτων και χρήση μεταφερόμενου εξοπλισμού υπό πίεση, κανονισμοί 2004: Κανονισμός 5 παράγραφος 14.

Περιεχόμενο της εθνικής νομοθεσίας :

Σχόλια : Η μετατόπιση αυτών των σταθερών δεξαμενών δεν αποτελεί μεταφορά επικινδύνων εμπορευμάτων κατά τη συνήθη έννοια και οι διατάξεις του RID δεν εφαρμόζονται στην πράξη. Δεδομένου ότι οι δεξαμενές αυτές είναι «ονομαστικά κενές», η ποσότητα των επικίνδυνων υλών τις οποίες πράγματι περιέχουν είναι, εξ ορισμού, εξαιρετικά χαμηλή.

▼B

RA-SQ 15.3

Θέμα : Μείωση των περιορισμών για τη μεταφορά μεικτών φορτίων εκρηκτικών, και για τη μεταφορά εκρηκτικών μαζί με άλλα επικίνδυνα εμπορεύματα, σε άμαξες, οχήματα και εμπορευματοκιβώτια (N4/5/6).

Παραπομπή στο παράρτημα της οδηγίας : 7.5.2.1 και 7.5.2.2.

Περιεχόμενο του παραρτήματος της οδηγίας : Περιορισμοί για ορισμένους τύπους μεικτού φορτίου.

Παραπομπή στην εθνική νομοθεσία : Carriage of Dangerous Goods by Road Regulations 1996, reg.18· Carriage of Dangerous Goods by Rail Regulation, regs.17 and 24· Carriage of Explosives by Road Regulations, reg.14.

Περιεχόμενο της εθνικής νομοθεσίας : Η εθνική νομοθεσία είναι λιγότερο περιοριστική για τα μικτά φορτία εκρηκτικών, με την προϋπόθεση ότι η εν λόγω μεταφορά είναι ακίνδυνη.

Σχόλια

:

Το Ηνωμένο Βασίλειο επιθυμεί να επιτραπούν ορισμένες παραλλαγές στους κανόνες περί ομαδοποίησης των εκρηκτικών και ομαδοποίησης των εκρηκτικών με άλλα επικίνδυνα εμπορεύματα. Κάθε παραλλαγή θα έχει ποσοτικό περιορισμό για ένα ή περισσότερα συστατικά τμήματα του φορτίου και θα επιτρέπεται με την προϋπόθεση ότι «έχουν ληφθεί όλα τα δυνατά μέτρα για να μην έλθουν τα εκρηκτικά σε επαφή με τα εμπορεύματα αυτά ή να μην τα θέσουν σε κίνδυνο ή να μην κινδυνεύσουν τα ίδια τα εκρηκτικά από τα εμπορεύματα αυτά».

Παραδείγματα παραλλαγών που ίσως το Ηνωμένο Βασίλειο επιθυμεί να επιτραπούν είναι:

1. Τα εκρηκτικά που υπάγονται στην ταξινόμηση των αριθμών UN 0029, 0030, 0042, 0065, 0081, 0082, 0104, 0241, 0255, 0267, 0283, 0289, 0290, 0331, 0332, 0360, ή 0361 θα μπορούν να μεταφέρονται στο ίδιο όχημα με επικίνδυνα εμπορεύματα που υπάγονται στον αριθμό UN 1942. Η ποσότητα εμπορευμάτων UN 1942 που θα επιτρέπεται προς μεταφορά θα προσομοιώνεται με εκρηκτικό 1.1D·

2. Τα εκρηκτικά που υπάγονται στην ταξινόμηση των αριθμών UN 0191, 0197, 0312, 0336, 0403, 0431, ή 0453 θα μπορούν να μεταφέρονται στο ίδιο όχημα με επικίνδυνα εμπορεύματα (εκτός των εύφλεκτων αερίων, των μολυσματικών και των τοξικών ουσιών) της μεταφορικής κατηγορίας 2 ή με επικίνδυνα εμπορεύματα της μεταφορικής κατηγορίας 3, ή με οιοδήποτε συνδυασμό αυτών, με την προϋπόθεση ότι η συνολική μάζα ή ο συνολικός όγκος επικίνδυνων εμπορευμάτων της μεταφορικής κατηγορίας 2 δεν υπερβαίνει τα 500 kg ή l και η συνολική καθαρή μάζα των εκρηκτικών δεν υπερβαίνει τα 500 kg·

3. Τα εκρηκτικά της 1.4G μπορούν να μεταφέρονται μαζί με εύφλεκτα υγρά και εύφλεκτα αέρια της μεταφορικής κατηγορίας 2 ή με μη εύφλεκτα, μη τοξικά αέρια της μεταφορικής κατηγορίας 3, ή με οιοδήποτε συνδυασμό αυτών στο ίδιο όχημα, με την προϋπόθεση ότι η συνολική μάζα ή ο όγκος των επικίνδυνων εμπορευμάτων δεν υπερβαίνει τα 200 kg ή l και η συνολική καθαρή μάζα των εκρηκτικών δεν υπερβαίνει τα 20 kg·

4. Τα εκρηκτικά είδη που υπάγονται στην ταξινόμηση των αριθμών UN 0106, 0107 ή 0257 θα μπορούν να μεταφέρονται με εκρηκτικά είδη των ομάδων συμβατότητας D, E ή F των οποίων είναι συστατικά. Η συνολική ποσότητα εκρηκτικών που υπάγονται στους αριθμούς UN 0106, 0107 ή 0257 δεν πρέπει να υπερβαίνει τα 20 kg.

▼M1

RA-SQ 15.4 (τροποποιημένο)

Θέμα : Να επιτραπούν «μέγιστες συνολικές ποσότητες ανά μονάδα μεταφοράς» διαφορετικές για τα εμπορεύματα της κλάσης 1 των κατηγοριών 1 και 2 του πίνακα που αναφέρεται στο στοιχείο 1.1.3.1.

Παραπομπή στο παράρτημα της οδηγίας : 1.1.3.1.

Περιεχόμενο του παραρτήματος της οδηγίας : Απαλλαγές οι οποίες συνδέονται με το χαρακτήρα της μεταφοράς.

Αναφορά στην εθνική νομοθεσία : Μεταφορά επικίνδυνων εμπορευμάτων και χρήση μεταφερομένου εξοπλισμού υπό πίεση, κανονισμοί 2004: Κανονισμός 3 παράγραφος 7 στοιχείο β).

Περιεχόμενο της εθνικής νομοθεσίας : Θέσπιση κανόνων που προβλέπουν απαλλαγές για τις περιορισμένες ποσότητες και για μικτή φόρτωση εκρηκτικών.

Σχόλια : Να επιτραπούν διαφορετικά όρια για τις μικρές ποσότητες καθώς και διαφορετικοί παράγοντες πολλαπλασιασμού για τις μεικτές φορτώσεις εμπορευμάτων της κλάσης 1, δηλαδή «50» για την κατηγορία 1 και «500» για την κατηγορία 2. Για τις ανάγκες του υπολογισμού των μεικτών φορτώσεων, οι παράγοντες πολλαπλασιασμού είναι «20» για την κατηγορία μεταφοράς 1 και 2 για την κατηγορία μεταφοράς 2.

RA-SQ 15.5 (τροποποιημένο)

Θέμα : Θέσπιση της f RA-SQ 6.6.

Παραπομπή στο παράρτημα της οδηγίας : 5.3.1.3.2.

Περιεχόμενο του παραρτήματος της οδηγίας : Χαλάρωση των απαιτήσεων επισήμανσης που εφαρμόζονται στα χρησιμοποιούμενα για τη μεταφορά βαγόνια με φορτηγά σιδηροδρόμου.

Παραπομπή στην εθνική νομοθεσία : Μεταφορά επικίνδυνων εμπορευμάτων και χρήση μεταφερομένου εξοπλισμού υπό πίεση, κανονισμοί 2004: Κανονισμός 7 παράγραφος 12.

Περιεχόμενο της εθνικής νομοθεσίας : Οι απαιτήσεις επισήμανσης δεν εφαρμόζονται εφόσον οι ετικέτες οι οποίες επιτίθενται επί του οχήματος είναι ευκρινείς.

Σχόλια : Αυτή η εθνική διάταξη υπήρχε ανέκαθεν στο Ηνωμένο Βασίλειο.

▼B









ΠΑΡΑΡΤΗΜΑ II

Παρεκκλίσεις των κρατών μελών για τοπικές μεταφορές που περιορίζονται στο έδαφός τους

ΓΕΡΜΑΝΙΑ

RA-LT 3.1

Θέμα : Μεταφορά εμπορευμάτων πολυχλωριούχου διφαινυλίου της κλάσης 9 – μολυσμένα υλικά χύδην.

Παραπομπή στο παράρτημα της οδηγίας 296/49/ΕΚ (εφεξής «η οδηγία» : 7.3.1

Περιεχόμενο του παραρτήματος της οδηγίας : Μεταφορά χύδην.

Παραπομπή στην εθνική νομοθεσία : Gefahrgut-Ausnahmeverordnung - GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595)· Ausnahme 11.

Περιεχόμενο της εθνικής νομοθεσίας : Άδεια μεταφοράς χύδην σε σφραγισμένα ανταλλασσόμενα αμαξώματα οχημάτων ή εμπορευματοκιβώτια τα οποία είναι στεγανά σε υγρά ή σκόνες.

Σχόλια :

Η παρέκκλιση έως τις 31.12.2004· από το 2005, ισχύουν οι ίδιες διατάξεις στην ADR και στην RID.

Βλέπε επίσης πολυμερή συμφωνία M137.

Κατάλογος αριθ. 4*.

RA-LT 3.2

Θέμα : Μεταφορά συσκευασμένων επικίνδυνων αποβλήτων.

Παραπομπή στο παράρτημα της οδηγίας : Μέρη 1 έως 5.

Περιεχόμενο του παραρτήματος της οδηγίας : Κατάταξη, συσκευασία και επισήμανση.

Παραπομπή στην εθνική νομοθεσία : Gefahrgut-Ausnahmeverordnung - GGAV 2002 vom 06.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595)· Ausnahme 20.

Περιεχόμενο της εθνικής νομοθεσίας : Κλάσεις 2 έως 6.1, 8 και 9: συνδυασμένες συσκευασίες και μεταφορά επικίνδυνων αποβλήτων σε δέματα ή σε μεγάλες συσκευασίες· τα απόβλητα πρέπει να βρίσκονται μέσα σε εσωτερικές συσκευασίες (όπως αποκομίσθηκαν) και να είναι χωρισμένα σε ειδικές ομάδες αποβλήτων (αποφυγή επικίνδυνων αντιδράσεων με άλλη ομάδα αποβλήτων)· χρήση ειδικών γραπτών οδηγιών για τις ομάδες αποβλήτων, καθώς και φορτωτικής· αποκομιδή οικιακών απορριμμάτων και απορριμμάτων εργαστηρίων κ.λπ.

Σχόλια : Κατάλογος αριθ. 6*.

ΣΟΥΗΔΙΑ

RA-LT 14.1

Θέμα : Μεταφορά επικίνδυνων αποβλήτων σε μονάδες οριστικής διάθεσης επικίνδυνων αποβλήτων.

Παραπομπή στο παράρτημα της οδηγίας : μέρος 2, κεφάλαιο 5,2, και 6.1.

Περιεχόμενο του παραρτήματος της οδηγίας : Κατάταξη, επισήμανση και τοποθέτηση επισήμανσης, και απαιτήσεις κατασκευής και δοκιμών της συσκευασίας.

Παραπομπή στην εθνική νομοθεσία : Särskilda bestämmelser om vissa inrikes transporter av farligt gods på väg och i terräng.

Περιεχόμενο της εθνικής νομοθεσίας : Η νομοθεσία συνίσταται σε απλουστευμένα κριτήρια κατάταξης, λιγότερο περιοριστικές απαιτήσεις για την κατασκευή και τις δοκιμές της συσκευασίας, και σε τροποποιημένες απαιτήσεις επισήμανσης και τοποθέτησης της επισήμανσης. Τα επικίνδυνα απόβλητα αντί να ταξινομούνται σύμφωνα με την RID κατατάσσονται σε διάφορες ομάδες αποβλήτων. Κάθε ομάδα αποβλήτων περιλαμβάνει ουσίες οι οποίες μπορούν, σύμφωνα με την RID, να συσκευάζονται μαζί (μικτή συσκευασία). Κάθε συσκευασία πρέπει να φέρει επισήμανση με τον αντίστοιχο κωδικό της ομάδας αποβλήτων αντί του αριθμού UN.

Σχόλια : Οι κανονισμοί αυτοί θα μπορούν να χρησιμοποιηθούν μόνον για τη μεταφορά επικίνδυνων αποβλήτων από δημόσιες μονάδες ανακύκλωσης σε μονάδες οριστικής διάθεσης επικίνδυνων αποβλήτων.